
Zagreb, 20.3.2020. 


Smjernice za mrtvozornike o načinu pregleda umrlih izvan zdravstvene ustanove 
u vrijeme epidemije COVID-19 


U Hrvatskoj je u tijeku epidemija s COVID-19 i provode se protuepidemijske mjere koje imaju za cilj rano 
prepoznavanje oboljelih i sprječavanje širenja bolesti putem samoizolacije kontakata i izolacije oboljelih. 


Tijekom obavljanja pregleda umrlih izvan zdravstvenih ustanova mrtvozornici moraju procjenjivati rizik 
od infekcije s COVID-19 i u slučaju opravdane sumnje poduzeti sve potrebne mjere za osobnu zaštitu i 
sprječavanje daljnjeg širenja bolesti. 


Mrtvozorničku djelatnost izvan zdravstvenih ustanova obavljaju mrtvozornici - zdravstveni djelatnici koje 
imenuju jedinice lokalne samouprave. 


Svi zdravstveni djelatnici moraju se upoznati s aktualnim podacima i savjetima vezanim uz sigurnost i 
zaštitu stanovništva od infekcije COVID-19, a koji su dostupni na web stranici Hrvatskog zavoda za javno 
zdravstvo www.hzjz.hr . 


Sumnja na infekciju COVID-19 postavlja se u slučaju kad su zadovoljeni sljedeći kriteriji: 


* 1)Pacijent pokazuje znakove i simptome akutne respiratorne infekcije (nagli početak 
barem jednog od slijedećeg: kašalj, povišena tjelesna temperatura, kratkoća daha) i nije 
moguće objasniti simptome drugom etiologijom i putovao je ili boravio u 
zemlji/području s lokalnom ili raširenom transmisijom* bolesti unazad 14 dana prije 
početka bolesti. 


* 2)Pacijent s bilo kojim simptomima respiratorne bolesti koji je unazad 14 dana od 
početka simptoma bio u bliskom kontaktu" s bolesnikom koji je klasificiran kao 
vjerojatan ili potvrđeni slučaj COVID-19. 


* 3)Pacijent s teškom akutnom respiratornom infekcijom- povišena tjelesna temperatura 
i barem jedan od znakova respiratorne bolesti (tj. kašalj, kratak dah) koja zahtijeva 
hospitalizaciju, a koja se ne može objasniti drugom etiologijom. 


! Bliski kontakt uključuje sljedeće: 


- Dijeljenje zajedničkog kućanstva s oboljelim od COVID-19 


- Izravan tjelesni kontakt s oboljelim od COVID-19 (npr. rukovanje) 

- -Nezaštićen izravan kontakt s infektivnim izlučevinama oboljelog od COVID-19 (dodirivanje 
korištenih maramica golom rukom ili npr. ako se bolesnik iskašlje u osobu) 

- Kontakt licem u lice s COVID-19 bolesnikom na udaljenosti manjoj od dva metra u trajanju duljem 
od 15 minuta 

- < Boravak u zatvorenom prostoru (npr. učionica, soba za sastanke, čekaonica u zdravstvenoj ustanovi 
itd.) s COVID-19 bolesnikom u trajanju duljem od 15 minuta na udaljenosti manjoj od dva metra 

- < Zdravstveni radnik ili druga osoba koja pruža izravnu njegu oboljelom od COVID-19 ili laboratorijsko 
osoblje koje rukuje s uzorcima oboljelog bez korištenja preporučene osobne zaštitne opreme (OZO) 
ili ukoliko je došlo do propusta u korištenju OZO 

- Kontakt u zrakoplovu ili drugom prijevoznom sredstvu s bolesnikom dva mjesta ispred, iza, ili sa 
strane ili na udaljenosti manjoj od jedan metar; suputnici ili osobe koje skrbe o bolesniku tijekom 
putovanja; osoblje koje je posluživalo u dijelu zrakoplova u kojem sjedi bolesnik (ako težina kliničke 
slike ili kretanje bolesnika upućuje na izloženost većeg broja putnika, bliskim kontaktima se mogu 
smatrati putnici cijelog odjeljka ili cijelog zrakoplova). 


* Zahvaćenim područjima kod kojih treba postaviti sumnju na koronavirusnu bolest smatraju se države 
za koje Svjetska zdravstvena organizacija navodi da imaju lokalnu ili raširenu transmisiju bolesti, a prema 
objavama u dnevnim izvještajima Coronavirus disease (COVID-2019) situation reports, koji se mogu naći 
na ovoj poveznici: —https://www.who.int/emergencies/diseases/novel-coronavirus-2019/situation- 


reports 





U svrhu procjene opasnosti od infekcije s COVID-19 kod zaprimanja poziva na mrtvozorstvo, a prije 
pregleda mrtvog tijela, mrtvozornik treba pitati: 


Je li kod umrlog prije smrti potvrđena infekcija COVID 19? 

Je li umrli prije smrti pokazivao znakove i simptome akutne respiratorne infekcije i nije moguće 
objasniti simptome drugom etiologijom i putovao je ili boravio u zemlji/području s lokalnom ili 
raširenom transmisijom bolesti unazad 14 dana prije početka bolesti. 

Je li umrli prije smrti imao bilo koji simptom respiratorne bolesti i unazad 14 dana od početka 
simptoma bio u bliskom kontaktu s bolesnikom koji je klasificiran kao vjerojatan ili potvrđeni 
slučaj COVID-19? 

Je li umrli prije smrti imao tešku akutnu respiratornu infekciju koja zahtijeva hospitalizaciju, a koja 
se ne može objasniti drugom etiologijom? 


Ako je odgovor na jedno od postavljenih pitanja potvrdan, mrtvozornik treba posumnjati na COVID-19 
infekciju te u daljnjem postupku koristiti preporučenu osobnu zaštitnu opremu i poduzeti dolje navedene 
mjere. 





Preporučena osobna zaštitna oprema: 


Zdravstveni djelatnici trebaju primjenjivati standardne mjere zaštite pri kontaktu s bolesnicima, što 
podrazumijeva primjenu mjera za sprečavanje infekcija koje se prenose kontaktnim putem (jednokratni 
ogrtač/pregača, jednokratne rukavice, zaštitne naočale) i zrakom (minimalno kirurške maske, a po 
mogućnosti FFP2 maske). Kod intervencija koje generiraju aerosol koristiti FFP3. 


Ako zdravstveni djelatnik uzima bris gornjih dišnih puteva (bris nazofarinksa i orofarinska, aspirat 
nazofarinksa) preporuča se zaštita FFP2 maskom ako je to moguće. 


Zaštita dišnog sustava 


Potrebno je unaprijed isprobati FFP2 ili FFP3 maske jer različito odgovaraju korisnicima ovisno o veličini i 
proizvođaču. 


ECDC preporuča upotrebu FFP2 ili FFP3 maske kod obrade sumnje na COVID-19 ili kod obavljanja bilo 
kakvih postupaka oko potvrđenog slučaja COVID-19. Kada se provode zahvati prilikom kojih se stvara 
aerosol, uvijek treba koristiti FFP3 masku. 


Zaštita očiju 
Zaštitne naočale trebaju dobro prianjati korisniku. 
Zaštita tijela 


Preporučeni vodonepropusni ogrtač s dugim rukavima ne mora biti sterilan, osim kad se koristi u 
sterilnom okruženju (npr. operacijskoj sali). 


U slučaju nedostupnosti vodonepropusnog ogrtača, moguće je koristiti jednokratnu plastičnu pregaču 
koja se stavi preko vodopropusnog ogrtača. 


Organizacijske mjere 
Ograničite broj osoba koje ulaze u prostore u kojima se obavlja pregled umrlog. 


Smanjiti broj postupaka pri kojima se generira aerosol, izvodeći samo postupke koji su prijeko potrebni 
za obavljanje pregleda umrle osobe ili pregleda prije kremiranja. 


Umrle osobe sa sumnjom na infekciju COVID-19 ne bi trebalo slati na obdukciju, osim iznimno. Tada je 
odluku o slanju na obdukciju potrebno donijeti u suradnji s patologom ili sudskim medicinarom. U 
posebnim slučajevima Ministar zdravstva donosi odluku o obvezi provedbe obdukcije. 


Čišćenje i dekontaminacija prostora 


Čišćenje i dekontaminacija prostora smatra se protuepidemijskom mjerom čiji nadzor provode zavodi za 
javno zdravstvo. 


Prijavljivanje sumnje na infekciju s COVID-19 


Kod sumnje na infekciju COVID-19, o kojoj ne postoji dokumentacija, mrtvozornici su obavezni bez 
odgađanja izvijestiti nadležnu službu zavoda za javno zdravstvo jedinica područne samouprave na 
telefon dežurnog epidemiologa. 


Prilog 1 - Popis telefonskih brojeva epidemiologa u pripravnosti 





ZZJZ "Dr. Andrija Štampar", Zagreb 


091 46 96 444 





ZZJZ Krapinsko-zagorske županije 


099 245 55 45 
091 730 79 13 
091 510 31 65 

















ZZJZ Sisačko moslavačke županije 098 29 35 78 
098 293576 
098293572 
098 981 32 73 
ZZJZ Karlovačke županije 098 247 630 
ZZJZ Varaždinske županije 099 211 98 02 
ZZJZ Koprivničko križevačke županije 098 59 2215 
ZZJZ Bjelovarsko bilogorske županije 098 49 20 24 





ZZJZ Primorsko goranske županije 


091 125 7210 





ZZJZ Ličko senjske županije 


091 504 49 17 





ZZJZ Virovitičko podravske županije 


098 46 59 45 
098 46 59 44 





ZZJZ Požeško slavonske županije 


098 98 29 204 





ZZJZ Brodsko posavske županije 


091 51 70 426 





ZZJZ Zadarske županije 


098 33 27 65 





ZZJZ Osječko baranjske županije 


031 225 717 





ZZJZ Šibensko kninske županije 


091 43 41 201 





ZZJZ Vukovarsko srijemske županije 


091 37 04 290 





ZZJZ Splitsko dalmatinske županije 


091 15 12 003 























ZZJZ \starske županije 098 441 821 
ZZJZ Dubrovačko neretvanske županije 098 24 34 54 
ZZJZ Međimurske županije 098 558811 
ZZJZ Zagrebačke županije 099 736 87 84 
Hrvatski zavod za javno zdravstvo 098 22 77 53 








